
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 156 

13 Σεπτεμβρίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

364. Έναρξη ισχύος διατάξεων του Νομοθετικού Δια¬ 
τάγματος 4201/1961 (ΦΕΚ 175/Α71961) και 


του Β.Δ/τος 533/1963 (ΦΕΚ 147/Α71963). .. 1 

365. Ίδρυση, οργάνωση και λειτουργία Τμημάτων στο 
Δημοκρίτειο Πανεπιστήμιο Θράκης.. 2 


366. Τροποποίηση του Π.Δ. 428/1991 (Α' 156) «Τρο¬ 
ποποίηση του Π.Δ. 502/1989» «Ίδρυση Τεχνο¬ 
λογικού Εκπαιδευτικού Ιδρύματος (Τ.Ε.Ι.) στην 
Καλαμάτα, κατάργηση Παραρτήματος Καλαμά¬ 
τας του Τ.Ε.Ι. Πάτρας, ρύθμιση θεμάτων οργάνω¬ 
σης και λειτουργίας τους, ρύθμιση θεμάτων 


σπουδαστών και σύσταση θέσεων προσωπικού 
στα Τ.Ε.Ι.» (Α' 215), όπως αυτό τροποποιήθηκε 
με το Π.Δ. 247/90 (Α’ 102). 3 

367. Σύσταση Κλάδου ΔΕ Υαλουργών στο Πανεπιστή¬ 
μιο Πατρών. 4 

368. Ίδρυση της Ανδρώας Κοινοβιακής Ιερός Μονής 

«Παναγία, η Πάντων Χαρά» στην περιοχή Καλε- 
ντζίου της κοινότητας Ζευγολατείου Κορινθίας, 
της Ιερός Μητροπόλεως Κορίνθου. 5 

369. Επανασύσταση της Γυναικείας Ιερός Κοινοβια- 

κής Μονής «Γενεθλίου της Θεοτόκου» στην 
Κλεισούρα Καστοριάς, της Ιερός Μητροπόλεως 
Καστοριάς. 6 

370. Ίδρυση της Ανδρώας Κοινοβιακής Ιεράς Μονής 

«Παναγία Γαλακτοτροφούσα» στη Νέα Δάφνη 
(Τούτουλη) Μεγάρων, της Ιεράς Μητροπόλεως 
Μεγάρων και Σαλαμίνας. 7 


371. Μετονομασία Ενορίας του Ιερού Ναού «Αγίου 
Προκοπίου» της Κοινότητος Αγιος Προκόπιος 
Τρικάλων σε Ενορία του Ιερού Ναού «Αγίας Πα¬ 
ρασκευής» της Κοινότητος Αγιος Προκόπιος 
Τρικάλων, της Ιεράς Μητροπόλεως Τρίκκης και 


Σταγών.. 8 

372. Ίδρυση Ενορίας του Ιερού Ναού «Ζωοδόχου Πη¬ 
γής - Παμμεγίστων Ταξιαρχών Αεροδρομίου 
Ελευσίνας», της Ιεράς Μητροπόλεως Μεγάρων 
και Σαλαμίνας. 9 


373. Τροποποίηση και Συμπλήρωση του Προεδρικού 
Διατάγματος 115/89 «Μεταθέσεις και τοποθε¬ 
τήσεις των εκπαιδευτικών της Δημόσιας Πρωτο¬ 
βάθμιας και Δευτεροβάθμιας Εκπαίδευσης». ..10 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός τιμήματος για την παραχώρηση 1015 στρ. 
εκ. του Στρατοπέδου «ΜΑΤΑΠΑ» θεσ/νίκης, 
ιδιοκτησίας του ΤΕΘΑ, στον Αυτόνομο Οικοδο¬ 


μικό Οργανισμό Αξιωματικών του Στρατού =η- 
ράς, θαλάσσης και Αέρος (ΑΟΟΑ).11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 311/92 αρμοδιότητας 
Υπουργείου Εθνικής Άμυνας.12 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 364 (1) 


Έναρξη ισχύος διατάξεων του Νομοθετικού Διατάγματος 
4201/1961 (ΦΕΚ 175/Α71961) και του Β.Δ/τος 533/ 
1963 (ΦΕΚ 147/Α71963). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 10 του Νομοθετικού Δια¬ 
τάγματος 4201/1961 (ΦΕΚ 157/1961 τ.Α') «Περί τροπο- 
ποιήσεως και συμπληρώσεως του οργανισμού των υποθη¬ 
κοφυλακείων του κράτους κ.λπ.», 

2) τις διατάξεις του άρθρου 29Α του Ν. 1558/1985 
(137/Α*), το οποίο προστέθηκε με το άρθρο 27 του Νόμου 
2081/1992 (154 Α’), 

3) το γεγονός ότι από τις διατάξεις του παρόντος δια¬ 
τάγματος, δεν προκαλείται δαπάνη σε βάρος του κρατικού 
προϋπολογισμού, 

4) την 607/1993 γνωμοδότηση του Συμβουλίου της 
Επικρατείας. 

Με πρόταση της Υπουργού Δικαιοσύνης, αποφασί¬ 
ζουμε: 

Άρθρο μόνο 

1. Η ισχύς του άρθρου 3 του Νομοθετικού Διατάγματος 
4201 Π 961 (ΦΕΚ 175/1961 τ.Α’) και των άρθρων 26 επό¬ 
μενα του Βασιλικού Διατάγματος 533/1963 (ΦΕΚ 147/ 
1963 τ.Α’) που ορίστηκε για την 1.9.1993 με το 399/91 

Προεδρικό Διάταγμα (ΦΕΚ 143 Α725.9.1991) αρχίζει για 
το Υποθηκοφυλακείο Θεσσαλονίκης από 1 Σεπτεμβρίου 
1995. 

2. Η ισχύς των άρθρων 8 και 9 του Νομοθετικού Διατάγ¬ 
ματος 4201/1961 (ΦΕΚ 175/1961 τ.Α') και των άρθρων 
22 έως και 25 του Βασιλικού Διατάγματος 533/1963 
(ΦΕΚ 147/1963 τ.Α') που ορίστηκε για όλα τα υποθηκο¬ 
φυλακεία του κράτους (πλην του υποθηκοφυλακείου 
Αθηνών) για την 1η Σεπτεμβρίου 1993 με το 399/1991 
Προεδρικό Διάταγμα (ΦΕΚ 147Α725.9.1991), αρχίζει για 
τα αυτά υποθηκοφυλακεία από 1 Σεπτεμβρίου 1995. 

Στην Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 365 (2) 

Ίδρυση, οργάνωση και λειτουργία Τμημάτων στο Δημοκρί- 

τειο Πανεπιστήμιο Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) των άρθρων 24 παρ. 2, 50 παρ. 6 και 6 παρ. 6 του Ν. 
1268/1982 «Για τη δομή και λειτουργία των Α.Ε.Ι.» (Α' 
87), όπως το τελευταίο τούτο άρθρο συμπληρώθηκε με το 
άρθρο 48 παρ. 1 του Ν. 1404/83 «Δομή και λειτουργία των 
Τ.Ε.Ι.» (Α’ 173) 

β) του άρθρου 70 παρ. 12 του Ν. 1566/1985 «Δομή και 
λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α' 167) και 

γ) του άρθρου 29Α' του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (Α’ 154). 

2. Τη γνώμη της Συγκλήτου του Δημοκριτείου Πανεπι¬ 
στημίου Θράκης (συνεδρίαση 439/13.2.1992). 

3. Τα έγγραφα του Υπουργείου Εθνικής Παιδείας και 

θρησκευμάτων Β1/464/17.8.1992 και 

Β1/504/22.9.1992 με τα οποία ζητήθηκε να διατυπώσει 
τη γνώμη του το Συμβούλιο Ανώτατης Παιδείας και ότι έχει 
παρέλθει άπρακτη η προθεσμία που ορίζουν οι διατάξεις 
του άρθρου 50 παρ. 3 του Ν. 1268/1982. 

4. Από τις διατάξεις του διατάγματος αυτού προκαλού- 
νται σε βάρος του κρατικού προϋπολογισμού ετησίως οι 
εξής δαπάνες: 

α) Από την πλήρωση των θέσεων δαπάνη ύψους 
345.000.000 δρχ. περίπου. Η πλήρωση των θέσεων θα γί¬ 
νει σταδιακά μέσα στην επόμενη δεκαετία με τη διαδικα¬ 
σία του άρθρου 6 του Ν. 2083/1992. 

β) Για τη σίτιση, στέγαση, συγγράμματα, λειτουργικά 
έξοδα και περίθαλψη, δαπάνη της οποίας το ύψος θα 
προσδιοριστεί με την απόφαση καθορισμού εισακτέων 
στα τμήματα. Η δαπάνη για τη σίτιση, στέγαση, συγγράμ¬ 
ματα και λειτουργικά έξοδα θα καλυφθεί από τον προϋπο¬ 
λογισμό του Υπουργείου Εθνικής Παιδείας και θρησκευ¬ 
μάτων και ειδικότερα από τον φορέα 120 και τους Κ.Α. 
2425, 0813, 1123 και 2421, ενώ η δαπάνη για την υγειο¬ 
νομική περίθαλψη θα καλυφθεί από τον προϋπολογισμό 
του Πανεπιστημίου Θράκης μέσω της επιχορήγησης προς 
το Ίδρυμα αυτό. Για το έτος 1993 δεν πρόκειται να υπάρ¬ 


ξει καμία δαπάνη γιατί δεν πρόκειται να λειτουργήσουν τα 
τμήματα ούτε και πρόκειται να γίνει πλήρωση θέσεων. 

5. Την 371/1993 γνωμοδότηση του Συμβουλίου της 
Επικράτειας, με πρόταση του Υπουργικού Συμβουλίου, 
αποφασίζουμε: 

Αρθρο 1 

Ίδρυση Τμημάτων 

1. Ιδρύονται στο Δημοκρίτειο Πανεπιστήμιο Θράκης τα 
εξής τμήματα: 

α) Τμήμα Μηχανικών Περιβάλλοντος (ϋΕΡΑΒΤΜΕΝΤ 
ΟΡ ΕΝΝ/ΙΒΟΝΜΕΝΤΑΙ. ΕΝΘΙΝΕΕΒΙΝΟ) με έδρα την πόλη 
της Ξάνθης, το οποίο εντάσσεται στην Πολυτεχνική Σχολή 
του Δημοκριτείου Πανεπιστημίου Θράκης και 

β) Ανεξάρτητο τμήμα Ελληνικής Φιλολογίας, με έδρα 
την πόλη της Κομοτηνής. 

2. Η έναρξη λειτουργίας των τμημάτων ορίζεται από το 
ακαδημαϊκό έτος, για το οποίο καθορίζεται για πρώτη 
φορά αριθμός εισακτέων. 

3. Τα Τμήμα μέχρι την αυτοδύναμη λειτουργία τους, διέ- 
πονται ως προς την οργάνωση, τη διοίκηση, τη λειτουργία, 
τον κανονισμό και το προσωπικό από τις διατάξεις του πα¬ 
ρόντος διατάγματος και συμπληρωματικά από τις διατά¬ 
ξεις του Ν. 1268/1982, όπως ισχύουν, καθώς και του Ν. 
2083/1992 (Α' 159). 

'Αρθρο 2 

Αποστολή κάθε τμήματος είναι: 

α) Του τμήματος Μηχανικών Περιβάλλοντος: 

αα) Να καλλιεργεί και να προάγει με την ακαδημαϊκή και 
εφαρμοσμένη διδασκαλία και έρευνα την επιστήμη του 
Μηχανικού που αναφέρεται στη διαχείριση και προστασία 
του φυσικού και ανθρωπογενούς περιβάλλοντος. 

ββ) Να παρέχει στους πτυχιούχους του τα απαραίτητα 
εφόδια που θα εξασφαλίσουν την άρτια κατάρτισή τους 
για την επιστημονική, ερευνητική και επαγγελματική τους 
σταδιοδρομία. 

γγ) Να συμβάλει ουσιαστικά στην εμπέδωση και ενεργο¬ 
ποίηση του αισθήματος κοινωνικής αλληλεγγύης και ευ¬ 
θύνης για το περιβάλλον και στην ανάπτυξη μεθόδων και 
τεχνικών προστασίας του περιβάλλοντος, βελτίωσης της 
ποιότητας ζωής και προφύλαξης της δημόσιας υγείας. 

δδ) Να παράγει τεχνικά στελέχη υψηλής στάθμης ικανά 
για τη Διοίκηση, το Σχεδιασμό και τη Διαχείριση προγραμ¬ 
μάτων, έργων και πολιτικών σε θέματα περιβάλλοντος. 

εε) Να εκπαιδεύει και επιμορφώνει στελέχη της Εκπαί¬ 
δευσης, του Δημοσίου Τομέα, της Τοπικής Αυτοδιοίκησης 
και άλλων κοινωνικών ομάδων και φορέων σε περιβαλλο¬ 
ντικά θέματα που αναφέρονται στον χώρο ευθύνης και αρ¬ 
μοδιότητας των πιο πάνω φορέων και οργανισμών. Να 
προσφέρει υπηρεσίες Συνεχιζόμενης Εκπαίδευσης σε 
πτυχιούχους Μηχανικούς. 

β) Του Τμήματος Ελληνικής Φιλολογίας: 

αα) Να μελετά και να ερευνά, τον αρχαίο κλασσικό, βυ¬ 
ζαντινό και νεοελληνικό κόσμο, όπως αυτός εκφράζεται 
μέσα από τα φιλολογικά, λογοτεχνικά και εν γένει γραπτά 
μνημεία. 

ββ) Να μελετά και να ερευνά τις εκδηλώσεις του πνευ¬ 
ματικού και άλλου βίου του Ελληνισμού διαχρονικά. 

γγ) Να παρέχει στους πτυχιούχους του την θεωρητική 
και πρακτική κατάρτιση για την επιστημονική και επαγγελ¬ 
ματική τους σταδιοδρομία και εξέλιξη. 

Αρθρο 3 

Εισαγωγή φοιτητών - Τίτλοι - Διάρκεια σπουδών 

1. Ο αριθμός των κατ’ έτος εισακτέων στα τμήματα και 
τα του τρόπου εισαγωγής φοιτητών σ’ αυτά ορίζονται κατά 
τις περί εισαγωγής σπουδαστών στην τριτοβάθμια εκπαί¬ 
δευση κείμενες διατάξεις. 

2. Κάθε Τμήμα χορηγεί αντίστοιχο ενιαίο πτυχίο. Ειδι- 
κώς το πτυχίο του Τμήματος Ελληνικής Φιλολογίας προσ¬ 
διορίζεται από τις ειδικεύσεις: (ι) στην Κλασική Φιλολογία 
και (ιι) στη Βυζαντινή και Νεοελληνική Φιλολογία. 

3. Με απόφαση της Γενικής Συνέλευσης του Τμήματος 
καθορίζεται το πρόγραμμα σπουδών για κάθε ειδίκευση 
καθώς και η προθεσμία εντός της οποίας οι φοιτητές υπο¬ 
βάλλουν τη δήλωση προτίμησης. Σε περίπτωση που φοι¬ 
τητής δεν υποβάλλει δήλωση προτίμησης, αποφασίζει η 
Γ ενική Συνέλευση για την ειδίκευση που θα ακολουθήσει. 
Το εξάμηνο έναρξης κάθε ειδίκευσης ορίζεται με το πρό¬ 
γραμμα σπουδών. 

4. Το πτυχίο του Τμήματος Ελληνικής Φιλολογίας, θεω¬ 
ρείται ως προς κάθε συνέπεια, αντίστοιχο και ισότιμο με 
το πτυχίο των Τμημάτων Φιλολογίας των Φιλοσοφικών 
Σχολών των Α.Ε.Ι. 

5. Στους διπλωματούχους του Τμήματος Μηχανικών 
Περιβάλλοντος μπορούν να ανατίθενται: 

α) Η διοίκηση και στελέχωση υπηρεσιών του Δημοσίου 
και Ιδιωτικού Τομέα, καθώς και Διεθνών Οργανισμών που 
σχετίζονται με σχεδιασμό και εφαρμογή προγραμμάτων 
προστασίας, ανάπτυξης και εν γένει διαχείρισης του φυσι¬ 
κού και ανθρωπογενούς περιβάλλοντος και την παραγωγή 
δημοσίων και ιδιωτικών τεχνικών και βιομηχανικών έργων 
που αφορούν στο περιβάλλον. 

β) Η εκπόνηση και / ή ο έλεγχος μελετών διαχείρισης και 
προστασίας του περιβάλλοντος καθώς και μελετών περι¬ 
βαλλοντικών επιπτώσεων για τεχνικά ή άλλα έργα, σύμ¬ 
φωνα με την ισχύουσα νομοθεσία και 

γ) Εκπαιδευτικά και συμβουλευτικά καθήκοντα σε θέ¬ 
ματα περιβάλλοντος στην πρωτοβάθμια και δευτεροβάθ¬ 
μια εκπαίδευση του Δημοσίου ή του Ιδιωτικού Τομέα. 

6. Ο ελάχιστος αριθμός εξαμήνων που απαιτούνται για 
τη λήψη του πτυχίου ορίζεται σε οκτώ (8) για το τμήμα α) 
Ελληνικής Φιλολογίας και σε δέκα (10) για το Τμήμα Μη¬ 
χανικών Περιβάλλοντος. 

Άρθρο 4 

Πρακτική άσκηση των φοιτητών 

Για την πρακτική άσκηση των φοιτητών κάθε Τμήματος 
χρησιμοποιούνται δημόσιοι και ιδιωτικοί φορείς, οι οποίοι 
ορίζονται με αποφάσεις του Υπουργού Εθνικής Παιδείας 
και θρησκευμάτων και του καθ’ ύλην συναρμοδίου 
Υπουργού, μετά από γνώμη της Γενικής Συνέλευσης τοι 
οικείου Τμήματος. 

Άρθρο 5 
Ίδρυση θέσεων 

Σε κάθε Τμήμα ιδρύονται θέσεις Διδακτικού Ερευνητι¬ 


κού Προσωπικού (Δ.Ε.Π.), Ειδικού Εκπαιδευτικού Προσω¬ 
πικού (Ε.Ε.Π.) και Ειδικού Διοικητικού - Τεχνικού Προσω¬ 
πικού (ΕΔΤΠ) ως ακολούθως: 





ΘΕΣΕΙΣ 


ΔΕΠ 

ΕΕΠ 

Ε.Δ.Τ.Π. 

ΑΤ 

ΑΡ ΜΕ 

α) Τμήμα Μηχανικών 





Περιβάλλοντος 

25 

10 

10 

5 — 

β) Τμήμα Ελληνικής 





Φιλολογίας 

21 

10 

10 

5 5 

Σύνολο 

46 

20 

20 

10 5 


Άρθρο 6 

Αυτοδύναμη λειτουργία τμημάτων 

1. Για την αυτοδύναμη λειτουργία κάθε Τμήματος απαι¬ 
τείται ο διορισμός επτά (7) μελών Διδακτικού Ερευνητικού 
Προσωπικού εκ των οποίων τέσσερα (4) τουλάχιστον στις 
βαθμίδες του καθηγητή ή του αναπληρωτή καθηγητή και η 
εγγραφή φοιτητών. 

2. Μέσα σε ένα μήνα από την ολοκλήρωση των προϋπο¬ 
θέσεων της προηγούμενης παραγράφου κινείται από τον 
Πρύτανη του Δημοκριτείου Πανεπιστημίου Θράκης, η δια¬ 
δικασία εκλογής Προέδρου του Τμήματος, σύμφωνα με το 
άρθρο 4 παρ. 3 του Ν. 2083/1992 και σύγκληση της Γ ενι¬ 
κής Συνέλευσης του Τμήματος κατά τα οριζόμενα στο άρ¬ 
θρο 8 του Ν. 1268/1982. 

3. Η σύσταση των τομέων κάθε Τμήματος γίνεται με τη 
διαδικασία του άρθρου 6 παρ. 4 εδ. (ε) του Ν. 1268/1982, 
όπως το εδάφιο αυτό προστέθηκε με το άρθρο 48 παρ. 1 
(στ) του Ν. 1404/1983. 

Άρθρο 7 

Διαδικασία πλήρωσης των πρώτων θέσεων Δ.Ε.Π. 

1. Μέχρι την αυτοδύναμη λειτουργία κάθε Τμήματος, 
σύμφωνα με το προηγούμενο άρθρο η προκήρυξη των θέ¬ 
σεων Δ.Ε.Π. γίνεται σύμφωνα με τη διαδικασία του άρ¬ 
θρου 6 του Ν. 2083/1992. 

2. Η εκλογή των επτά (7) πρώτων μελών Δ.Ε.Π. κάθε 
Τμήματος γίνεται από ειδικά ενδεκαμελή εκλεκτορικά σώ¬ 
ματα τα οποία συγκροτούνται με πράξη του Πρύτανη, 
ύστερα από γνώμη της Συγκλήτου. 

Σε κάθε τμήμα μπορεί να συγκροτούνται περισσότερα 
από ένα ειδικά σώματα εκλεκτόρων με αρμοδιότητες δια¬ 
κεκριμένες είτε κατά γνωστικά αντικείμενα είτε και ανά¬ 
λογα με τη βαθμίδα στην οποία ανήκει η προκηρυσσόμενη 
θέση. Για την συγκρότηση κάθε εκλεκτορικού σώματος 
εφαρμόζονται αναλόγως οι διατάξεις του άρθρου 6 παρ. 
ΣΤ εδάφιο 2 του Νόμου 2083/1992. 

3. Κατά τα λοιπά εφαρμόζονται ανάλογα οι σχετικές δια¬ 
τάξεις του Ν. 2083/1992. 

Άρθρο 8 

Σύσταση Γραμματείας 

Σε κάθε τμήμα συνιστάται Γραμματεία, η οποία παρέχει 
διοικητική και γραμματειακή υποστήριξη για κάθε θέμα 

που ανήκει στο Τμήμα. Η Γραμματεία οργανώνεται και λει¬ 
τουργεί σε επίπεδο Τμήματος κατά την έννοια του άρθρου 
9 παρ. 4 του Ν. 1586/1985 (Α’ 37). 

Αρθρο 9 

Μεταβατικές διατάξεις 

1. Μέχρι την αυτοδύναμη λειτουργία κάθε Τμήματος, η 
Σύγκλητος του Δημοκριτείου Πανεπιστημίου Θράκης συ¬ 
γκροτεί με απόφασή της προσωρινή γενική συνέλευση 
από μέλη ΔΕΠ των οποίων το γνωστικό αντικείμενο της 
θέσης που κατέχουν έχει συγγένεια ή συνάφεια με το γνω¬ 
στικό αντικείμενο του οικείου Τμήματος. Με την ίδια από¬ 
φαση ορίζεται, ως προεδρεύων της προσωρινής γενικής 
συνέλευσης ο πρύτανης του Ιδρύματος ή ένα εκ των με¬ 
λών της. Η προσωρινή αυτή γενική συνέλευση έχει όλες 
τις αρμοδιότητες της γενικής συνέλευσης τμήματος, 
εκτός της προκήρυξης θέσεων ΔΕΠ, ΕΕΠ και ΕΔΤΠ, κα¬ 
θώς και της εκλογής των μελών των κατηγοριών αυτών. 
Για τα θέματα αυτά η προσωρινή γενική συνέλευση εκ¬ 
φράζει γνώμη προς τη Σύγκλητο. 

2. Το πρόγραμμα σπουδών κάθε Τμήματος μέχρι την 
αυτοδύναμη λειτουργία του καθορίζεται με πράξη του 
Πρύτανη μετά από γνώμη της προσωρινής γενικής συνέ¬ 
λευσης. 

3. Μέχρι την αυτοδύναμη λειτουργία κάθε Τμήματος εί¬ 
ναι δυνατή με πράξη του Πρύτανη, ύστερα από πρόταση 
της προσωρινής γενικής συνέλευσης του Τμήματος, η 
πρόσληψη επισκεπτών καθηγητών, εντεταλμένων επί¬ 
κουρων καθηγητών, ειδικών επιστημόνων ή επιστημόνων 
του Π.Δ. 407/1980, με εξάμηνη ή ετήσια σύμβαση, για την 
κάλυψη εκπαιδευτικών αναγκών του Τμήματος. Για τη 
διαδικασία πρόσληψης εφαρμόζονται αναλόγως οι σχετι¬ 
κές κατά περίπτωση οικείες διατάξεις. 

4. Η προκήρυξη και πλήρωση θέσεων ΕΕΠ και ΕΔΤΠ μέ¬ 
χρι την αυτοδύναμη λειτουργία κάθε Τμήματος γίνεται 
από τη Σύγκλητο, σύμφωνα με τη διαδικασία που καθορί¬ 
ζεται από τις οικείες διατάξεις για κάθε κατηγορία. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΑΝΤΙΠΡΟΕΔΡΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΤΑ ΜΕΛΗ 

ΣΩΤΗΡΙΟΣ ΚΟΥΒΕΛΑΣ, ΙΩΑΝΝΗΣ ΒΑΡΒΙΤΣΙΩΤΗΣ, ΜΙΧΑΗΛ ΠΑΠΑΚΩΝΣΤΑΝΤΙΝΟΥ, 
ΙΩΑΝΝΗΣ ΚΕΦΑΛΟΓΙΑΝΝΗΣ, ΣΤΕΦΑΝΟΣ ΜΑΝΟΣ, ΧΡΗΣΤΟΣ ΚΟΣΚΙΝΑΣ, ΑΡΙ¬ 
ΣΤΕΙΔΗΣ ΚΑΛΑΝΤΖΑΚΟΣ, ΔΗΜΗΤΡΙΟΣ ΣΙΟΥΦΑΣ, ΑΝΝΑ ΨΑΡΟΥΔΑ - ΜΠΕ- 
ΝΑΚΗ, ΓΕΩΡΓΙΟΣ ΣΟΥΦΛΙΑΣ, ΘΕΟΔΩΡΑ ΜΠΑΚΟΓΙΑΝΝΗ, ΑΛΕΞΑΝΔΡΟΣ ΠΑ- 
ΠΑΔΟΓΓΟΝΑΣ, ΝΙΚΟΛΑΟΣ ΓΚΕΛΕΣΤΑΘΗΣ, ΠΑΝΑΓΙΩΤΗΣ ΧΑΤΖΗ ΝΙΚΟΛΑΟΥ, 
ΑΧΙΛΛΕΑΣ ΚΑΡΑΜΑΝΛΗΣ, ΒΑΣΙΛΕΙΟΣ ΚΟΝΤΟΠΑΝΝΟΠΟΥΛΟΣ, ΘΕΟΔΩΡΟΣ 
ΑΝΑΓΝΩΣΤΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 366 (3) 

Τροποποίηση του Π.Δ. 428/1991 (156 Α') «Τροποποίηση 
του Π.Δ. 502/1989 «Ίδρυση Τεχνολογικού Εκπαιδευ¬ 
τικού Ιδρύματος (Τ.Ε.Ι.) στην Καλαμάτα, κατάργηση 
Παραρτήματος Καλαμάτας του Τ.Ε.Ι. Πάτρας, ρύθμιση 
θεμάτων οργάνωσης και λειτουργίας τους, ρύθμιση θε¬ 
μάτων σπουδαστών και σύσταση θέσεων προσωπικού 
στα Τ.Ε.Ι.» (Α’ 215), όπως αυτό τροποποιήθηκε με το 
Π.Δ. 247/90 (Α’ 102). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 παράγρ. 2, όπως συμπλη¬ 
ρώθηκε με την παράγραφο 7 του άρθρου 71 του Ν. 
1566/85 (Α’ 167) και 5 παρ. 1 και 2 του Ν. 1404/83 (Α' 
173) «Δομή και λειτουργία των Τεχνολογικών Εκπαιδευτι¬ 
κών Ιδρυμάτων (Τ.Ε.Ι.)». 

2. Το έγγραφο με αριθμ. 812/28.4.1993 του Προέδρου 
του Τ.Ε.Ι. Καλαμάτας, στο οποίο περιέχεται η κατά νόμο 
πρόταση για την επιχειρούμενη ρύθμιση. 

3. Το έγγραφο με αριθμ. Ε5/1087/7.5.1993 του Τμή¬ 
ματος Διοικητικών Υποθέσεων του Διοικητικού Τομέα της 
Τριτοβάθμιας Τεχνολογικής Εκπαίδευσης, με το οποίο ζη¬ 
τήθηκε η εισήγηση του Συμβουλίου Τεχνολογικής Εκπαί¬ 
δευσης για την τροποποίηση του Π.Δ. 428/1991 (Α’ 156) 
και η οποία δεν εκφράστηκε μέσα στις προθεσμίες που 
ορίζει η παρ. 2 του άρθρου 4 του Ν. 1404/83 (Α’ 173). 

4. Την αριθμ. Υ. 2009/20.5.1993 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στον Υφυπουργό Οικο¬ 
νομικών» (Β’ 365). 

5. Τις διατάξεις του άρθρου 29Α του Ν. 1558/1985, 
που προστέθηκε με το άρθρο 27 του Ν. 2081/1992 (Α’ 
154) και το γεγονός ότι από τις διατάξεις του παρόντος 
δεν προκαλείται δαπάνη εις βάρος του Κρατικού Προϋπο¬ 
λογισμού. 

6. Την αριθμ. 567/1993 γνωμοδότηση του Συμβουλίου 
της Επικρατείας, με πρόταση του Υπουργού Προεδρίας 
της Κυβέρνησης, του Υφυπουργού Οικονομικών και του 
Υπουργού Εθνικής Παιδείας και θρησκευμάτων, αποφα¬ 
σίζουμε: 

Αρθρο μόνο 

Τροποποιείται το Π.Δ. 428/1991 «Τροποποίηση του 
Π.Δ. 502/1989 «Ίδρυση Τεχνολογικού Εκπαιδευτικού 
Ιδρύματος (Τ.Ε.Ι.) στην Καλαμάτα κ.λπ.» (Α’ 156), ως ακο¬ 
λούθως: 

«Μέχρις ότου καταστεί δυνατή η εφαρμογή των διατά¬ 
ξεων του τρίτου Κεφαλαίου του Ν. 1404/83 και όχι πέραν 
της 31.8.1995 με απόφαση του Υπουργού Εθνικής Παι¬ 
δείας και θρησκευμάτων διορίζονται ο Πρόεδρος και Αντι¬ 
πρόεδρος του Τ.Ε.Ι. Καλαμάτας και οι διευθυντές των 
Σχολών από μέλη Ε.Π. του Τ.Ε.Ι. και Σχολής αντίστοιχης, 
που έχουν την ιδιότητα που προβλέπεται από την παρά¬ 
γραφο 1 του άρθρου 12 του Ν. 1404/1983». 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤΗΡΗΣ ΚΟΥΒΕΛΑΣ Κ. ΓΙΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 367 (4) 

Σύσταση κλάδου ΔΕ Υαλουργών στο Πανεπιστήμιο Πα- 
τρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 του Ν. 1566/1985 «Δομή και 
λειτουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις» (Α' 167). 

β) Του άρθρου 29Α του Ν. 1558/1985, όπως προστέ¬ 
θηκε με το άρθρο 27 του Ν. 2081/1992 (Α' 154). 

Υ) Της κοινής απόφασης Υ. 2009/20.5.1993 (ΦΕΚ 
365/Β793) του Πρωθυπουργού και του Υπουργού Οικο¬ 
νομικών, με την οποία ανατέθηκαν αρμοδιότητες στον 
Υφυπουργό Οικονομικών. 

2. Την πρόταση του Πρυτανικού Συμβουλίου του Πανε¬ 
πιστημίου Πατρών (συν. 206/21.2.1991). 

3. Το γεγονός ότι από την εφαρμογή των διατάξεων του 
παρόντος προκαλείται δαπάνη σε βάρος του Κρατικού 
Προϋπολογισμού ύψους 3.200.000 δρχ. περίπου, που θα 
καλυφθεί από τον προϋπολογισμό του Υπουργείου Εθνι¬ 
κής Παιδείας και θρησκευμάτων (Φορέας 120 Α 5214). 
Ειδικώς για το 1993 θα πληρωθεί η μία θέση και η δαπάνη 
που θα απαιτηθεί σε εξάμηνη βάση ανέρχεται στο ποσό 
των 800.000 δραχμών περίπου. 

4. Την 197/1993 γνωμοδότηση του Συμβουλίου της 
Επικρατείας, με πρόταση των Υπουργών Προεδρίας της 
Κυβέρνησης και Εθνικής Παιδείας και θρησκευμάτων και 
του Υφυπουργού Οικονομικών, αποφασίζουμε: 

Αρθρο μόνο 

Σύσταση κλάδου - Προσόντα 

1. Ιδρύεται στο Πανεπιστήμιο Πατρών κλάδος ΔΕ Υα- 
λουργών, ο οποίος περιλαμβάνει δύο (2) θέσεις με βαθ¬ 
μούς Δόκιμου Γραφέα μέχρι και Εισηγητή Α'. 

2. Προσόντα διορισμού στον εισαγωγικό βαθμό των θέ¬ 
σεων ορίζονται τα προβλεπόμενα στο άρθρο 14 του Π.Δ. 
194/88 (Α' 84), όπως τροποποιήθηκε με το Π.Δ. 172/92 
(Α' 81). 

Στον Υπουργό Εθνικής Παιδείας και θρησκευμάτων 


αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤΗΡΙΟΣ ΚΟΥΒΕΛΑΣ ΚΩΝ/ΝΟΣ ΠΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 368 (5) 

Ιδρυση της Ανδρώας Κοινοβιακής Ιερός Μονής «Παναγία, 
η Πάντων Χαρά» στην περιοχή Καλεντζίου της Κιονότη- 
τας Ζευγολατείου Κορινθίας, της Ιερός Μητροπόλεως 
Κορίνθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/1977 τ.Α’). 

2. Το άρθρο 29 Α του Ν. 1558/1985 (ΦΕΚ Α’ 137), 
όπως προσετέθη με το άρθρο 27 του Ν. 2081/1992 (Α’ 
154). 

3. Τη σύμφωνη γνώμη του Σεβασμιωτάτου Μητροπολί¬ 
του Κορίνθου, που περιλαμβάνεται στο υπ’ αριθμ. 880/ 
24.5.93 έγγραφό του. 

4. Την έγκριση της Διαρκούς Ιερός Συνόδου της Εκκλη¬ 
σίας της Ελλάδος, που δόθηκε στη συνεδρίαση της 

3.6.1993 και αναφέρεται στο αριθμ. 1674/742/ 

11.6.1993 έγγραφό της. 

5. Το γεγονός ότι, όπως προκύπτει από την Α1/276/ 

24.6.1993 βεβαίωση της Τμηματάρχου του Τμήματος Β' 
της Διευθύνοεως Εκκλησιαστικής Διοικήσεως του Υπουρ¬ 
γείου Εθνικής Παιδείας και θρησκευμάτων, από τις διατά¬ 
ξεις του παρόντος διατάγματος δεν προκαλείται δαπάνη 
εις βάρος του κρατικού προϋπολογισμού. 

6. Την αριθμ. 532/1993 γνωμοδότηση του Συμβουλίου 
της Επικρατείας, με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο μόνο 

Ιδρύεται η Ανδρώα Κοινοβιακή Ιερά Μονή «Παναγία, η 
Πάντων Χαρά», στην περιοχή Καλεντζίου της Κοινότητας 
Ζευγολατείου Κορινθίας, της Ιερός Μητροπόλεως Κορίν¬ 
θου. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 369 (6) 

Επανασύσταση της Γυναικείας Ιεράς Κοινοβιακής Μονής 
«Γενεθλίου της Θεοτόκου» στην Κλεισούρα Καστο¬ 
ριάς, της Ιεράς Μητροπδλεως Καστοριάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«Περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/1977 τ.Α'). 

2. Το άρθρο 29 Α' του Ν. 1558/1985, όπως προσετέθη 
με το άρθρο 27 του Ν. 2081/1992 (Α' 154). 

3. Τη σύμφωνη γνώμη του Σεβασμιωτάτου Μητροπολί¬ 
του Καστοριάς, που περιλαμβάνεται στο υπ’ αριθμ. 170/ 
28.5.93 έγγραφό του. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 
3.6.1993. 

5. Την αριθμ. Α1 288/93 βεβαίωση του Υπουργείου 
Εθνικής Παιδείας και θρησκευμάτων, από την οποία προ¬ 
κύπτει το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την αριθμ. 580/93 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Επανασυνιστάται η Γυναικεία Ιερά Κοινοβιακή Μονή 
«Γενεθλίου της Θεοτόκου» στην Κλεισούρα Καστοριάς, 
της Ιεράς Μητροπόλεως Καστοριάς. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 370 (7) 

Ίδρυση της Ανδρώας Κοινοβιακής Ιεράς Μονής «Παναγία 
Γαλακτοτροφούσα» στη Νέα Δάφνη (Τούτουλη) Μεγά¬ 
ρων, της Ιεράς Μητροπόλεως Μεγάρων και Σαλαμί- 
νος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/1977 τ.Α'). 

2. Το άρθρο 29 Α του Ν. 1558/1985 (ΦΕΚ Α’ 137), 
όπως προσετέθη με το άρθρο 27 του Ν. 2081/1992 (Α’ 
154). 

3. Τη σύμφωνη γνώμη του Σεβασμιωτάτου Μητροπολί¬ 
του Μεγάρων και Σαλαμίνος, που περιλαμβάνεται στο υπ’ 
αριθμ. 403/19.5.1993 έγγραφό του. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 

3.6.1993 και αναφέρεται στο αριθμ. 1712/744/ 

11.6.1993 έγγραφό της. 

5. Το γεγονός ότι, όπως προκύπτει από την Α1/275/ 


24.6.1993 βεβαίωση της Τμηματάρχου του Τμήματος Β' 
της Διευθύνσεως Εκκλησιαστικής Διοικήσεως του Υπουρ¬ 
γείου Εθνικής Παιδείας και θρησκευμάτων, από τις διατά¬ 
ξει^ του παρόντος διατάγματος δεν προκαλείται δαπάνη 
εις βάρος του Κρατικού Προϋπολογισμού. 

, 6. Την αριθμ. 530/1993 γνωμοδότηση του Συμβουλίου 
της Επικρατείας, με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο μόνο 

Ιδρύεται η Ανδρώα Κοινοβιακή Ιερά Μονή «Παναγία Γα¬ 
λακτοτροφούσα» στη Νέα Δάφνη (Τούτουλη) Μεγάρων, 
της Ιεράς Μητροπόλεως Μεγάρων και Σαλαμίνος. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 371 (8) 

Μετονομασία Ενορίας του Ιερού Ναού «Αγίου Προκοπίου» 

της Κοινότητος Αγιος Προκόπιος Τρικάλων σε Ενορία 

του Ιερού Ναού «Αγίας Παρασκευής» της Κοινότητες 

Αγιος Προκόπιος Τρικάλων, της Ιεράς Μητροπόλεως 

Τρίκκης και Σταγών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/1977 
«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/1977 τ.Α’) σε συνδυασμό με τα άρθρα 2 
και 3 του 8/79 κανονισμού της Ιεράς Συνόδου της Εκκλη¬ 
σίας της Ελλάδος «περί Ναών και Ενοριών» (Α 1/80). 

2. Το άρθρο 29 Α του Ν. 1558/1985 (ΦΕΚ Α 137), 
όπως προσετέθη με το άρθρο 27 του Ν. 2081/1992 (Α 
154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Τρίκκης και Σταγών, που περι¬ 
λαμβάνεται στην αριθμ. 2/8.3.1993 απόφασή του. 

4. Την αριθμ. 12/30.4.1993 γνωμοδότηση του Κοινοτι¬ 
κού Συμβουλίου Αγίου Προκοπίου. 

5. Το γεγονός ότι, όπως προκύπτει από την Α1/271/ 

24.6.1993 βεβαίωση της Τμηματάρχου του Τμήματος Β’ 
της Διευθύνσεως Εκκλησιαστικής Διοικήσεως του Υπουρ¬ 
γείου Εθνικής Παιδείας και θρησκευμάτων, από τις διατά¬ 
ξεις του παρόντος διατάγματος δεν προκαλείται δαπάνη 
εις βάρος του κρατικού προϋπολογισμού. 

6. Την αριθμ. 531/1993 γνωμοδότηση του Συμβουλίου 
της Επικρατείας, με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο μόνο 

Μετονομάζεται η Ενορία του Ιερού Ναού «Αγίου Προκο¬ 
πίου» της Κοινότητος Αγιος Προκόπιος Τρικάλων, σε 
Ενορία του Ιερού Ναού «Αγίας Παρασκευής» της Κοινότη- 
τος Αγιος Προκόπιος Τρικάλων, της Ιεράς Μητροπόλεως 
Τρίκκης και Σταγών. 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 

διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 372 (9) 

Ιδρυση Ενορίας του Ιερού Ναού «Ζωοδόχου Πηγής — Παμ- 
μεγίστων Ταξιαρχών Αεροδρομίου Ελευσίνας», της Ιε¬ 
ρός Μητροπόλεως Μεγάρων και Σαλαμίνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παρ. 2 του Ν. 590/77 «Περί του Κατα¬ 
στατικού Χάρτου της Εκκλησίας της Ελλάδος» (Α' 146) σε 
συνδυασμό με τα άρθρα 2 και 3 του 8/79 κανονισμού της 
Ιεράς Συνόδου της Εκκλησίας της Ελλάδος «Περί Ναών 
και Ενοριών» (Α' 1 /80). 

2. Το άρθρο 29 Α του Ν. 1558/1985, όπως προσετέθη 
με το άρθρο 27 του Ν. 2081/1992 (Α' 154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Μεγάρων και Σαλαμίνας, που πε¬ 
ριλαμβάνεται στην αριθμ. 324/9.2.1993 πράξη αυτού. 

4. Την αριθμ. 41/1993 γνωμοδότηση του Δημοτικού 
Συμβουλίου Δήμου Ελευσίνας. 

5. Την αριθμ. Α1 /325/93 βεβαίωση του Υπουργείου Εθνι¬ 
κής Παιδείας και θρησκευμάτων, από την οποία προκύπτει το 
γεγονός, ότι από τις διατάξεις του παρόντος δεν προκαλείται 
δαπάνη εις βάρος του Κρατικού Προϋπολογισμού. 

6. Την 581/93 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού «Ζωοδόχου Πηγής - 
Παμμεγίστων Ταξιαρχών» Αεροδρομίου Ελευσίνας, της Ιε¬ 
ράς Μητροπόλεως Μεγάρων και Σαλαμίνας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 373 (10) 

Τροποποίηση και συμπλήρωση του Προεδρικού Διατάγμα¬ 
τος 115/89 «Μεταθέσεις και τοποθετήσεις των εκπαι¬ 
δευτικών της Δημόσιας Πρωτοβάθμιας και Δευτερο¬ 
βάθμιας Εκπαίδευσης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16 κεφ. Β' παρ. 8 του ν. 
1566/85 (Α 167), όπως αντικαταστάθηκαν με τις διατά¬ 
ξεις του άρθρου 5 παρ. 3 του ν. 1824/1988 (Α 296), κα¬ 
θώς και στις διατάξεις των παρ. 5 και 6 της 3345/ 
2.9.1988 (649 Β) αποφάσεως του Υπουργού Εθνικής Παι¬ 
δείας και θρησκευμάτων, η οποία κυρώθηκε και απέ¬ 
κτησε ισχύ νόμου με το άρθρο 16 παρ. 1 κεφ. I του Ν 
1824/1988. 

2. Τις διατάξεις του άρθρου 23 παρ. 1 περ. η' του ν. 
1558/1985 «Κυβέρνηση και κυβερνητικά όργανα» (Α 
137). 

3. Τις διατάξεις του άρθρου 29Α του ν. 1588/1985 (Α 
137), το οποίο προοετέθη με το άρθρο 27 του ν 2081/ 
1992 (Α 154). 

4. Το γεγονός ότι απο τις διατάξεις του παρόντος δια¬ 
τάγματος δεν προκαλείται δαπάνη οε βάρος του κρατικού 
προϋπολογισμού. 

5. Την αριθμ. 597/1993 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο μόνο 

Στο Προεδρικό Διάταγμα 115/89 (Α 51) «Μεταθέσεις 
και τοποθετήσεις των εκπαιδευτικών της Δημόσιας Πρω¬ 
τοβάθμιας και Δευτεροβάθμιας Εκπαίδευσης» προστίθε¬ 
ται άρθρο που έχει ως εξής: 

Άρθρο 17α 

Μεταθέσεις στα Μουσικά Γυμνάσια — Λύκεια: 

1. Δικαίωμα υποβολής αίτησης για μετάθεση στα Μου¬ 
σικά σχολεία έχουν οι εκπαιδευτικοί της Δευτεροβάθμιας 
Εκπαίδευσης, εφόσον μέχρι 31 Αυγούστου του έτους 
κατά το οποίο πραγματοποιούνται οι μεταθέσεις: 

α. Εχουν υπηρετήσει ένα τουλάχιστον έτος στην κατε- 
χόμενη οργανική θέση. 

β. Οι εκπαιδευτικοί Γ) γενικών μαθημάτων έχουν πεντα¬ 
ετή τουλάχιστον διδακτική εμπειρία στα σχολεία της Δευ¬ 
τεροβάθμιας Εκπαίδευσης ιΓ) της μουσικής διετή τουλάχι¬ 
στον διδακτική εμπειρία στα σχολεία της Δευτεροβάθμιας 
Εκπαίδευσης. 

2. Οι μεταθέσεις της κατηγορίας αυτής γίνονται με από¬ 
φαση του Κ.Υ.Σ.Δ.Ε., το οποίο λαμβάνει υπόψη τη γνώμη 
της Καλλιτεχνικής Επιτροπής. 

Η επιτροπή αυτή, για τη διατύπωση γνώμης, λαμβάνει 
υπόψει για μεν τους καθηγητές γενικών μαθημάτων τη 
σχέση που έχουν με τις τέχνες γενικά και τη μουσική ειδι¬ 
κότερα (ειδικές σπουδές ή αναγνωρισμένο καλλιτεχνικό 
έργο και δράση), για δε τους καθηγητές μουσικής την 
απόλυτη εξειδίκευσή τους σε τομείς της μουσικής. 

3. Για την πραγματοποίηση των μεταθέσεων αυτών, οι 
Προϊστάμενοι των Διευθύνσεων ή Γ ραφείων στην αρμο¬ 
διότητα των οποίων ανήκουν τα μουσικά σχολεία, γνωστο¬ 
ποιούν τις κενές θέσεις σε όλες τις Διευθύνσεις και Γ ρα¬ 
φεία Δευτεροβάθμιας Εκπαίδευσης και στη Διεύθυνση 
Προσωπικού Δευτεροβάθμιας Εκπαίδευσης του Υπουρ¬ 
γείου Εθνικής Παιδείας και θρησκευμάτων, μέχρι 30 
Οκτωβρίου. 

4. Οι αιτήσεις των ενδιαφερομένων εκπαιδευτικών υπο¬ 
βάλλονται μέχρι 15 Δεκεμβρίου στη Διεύθυνση ή το Γρα¬ 
φείο που υπάγεται το σχολείο, στο οποίο ανήκουν οργα¬ 
νικά. 

Οι προϊστάμενοι των Διευθύνσεων ή Γ ραφείων, αφού 
διαπιστώσουν ότι οι εκπαιδευτικοί πληρούν τις προϋποθέ¬ 
σεις μετάθεσης, στέλνουν τις αιτήσεις και τα δικαιολογη- 
τικά, καθώς επίσης και το βιογραφικό σημείωμα, τα οποία 
υποχρεούνται να υποβάλουν οι ενδιαφερόμενοι, στη Διεύ¬ 
θυνση Προσωπικού Δευτεροβάθμιας Εκπαίδευσης του 
Υπουργείου Εθνικής Παιδείας και θρησκευμάτων, μέχρι 
15 Ιανουάριου. 

5. Για τις μεταθέσεις, το Υπηρεσιακό Συμβούλιο λαμβά¬ 
νει υπόψη, πέραν της γνώμης της Καλλιτεχνικής Επιοτρο- 
πής, σύμφωνα με την παράγραφο 2 αυτού του άρθρου, 
την επιμόρφωση, τη μετεκπαίδευση, την προηγούμενη δι¬ 
δακτική εμπειρία στα μουσικά σχολεία, τις μεταπτυχιακές 
σπουδές, την επιστημονική συγκρότηση και γενικά τα αυ¬ 
ξημένα τυπικά και ουσιαστικά προσόντα. 

6. Η διαδικασία των μεταθέσεων αυτών ολοκληρώνεται 
μέχρι 30 Μαρτίου. 

Κατά την πρώτη εφαρμογή του παρόντος, οι κενές θέ¬ 
σεις προκηρύσσονται μέχρι 30 Σεπτεμβρίου, οι αιτήσεις 
υποβάλλονται μέχρι 10 Οκτωβρίου και διαβιβάζονται στο 
Υπουργείο Εθνικής Παιδείας και θρησκευμάτων μέχρι το 
τέλος Οκτωβρίου. 

Οι μεταθέσεις πραγματοποιούνται μέχρι 20 Νοεμ¬ 
βρίου. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΕΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΑ ΞΕΙΣ ΥΠΟΥΡΓΙΚΟΥ ΣΥΜΒΟΥ ΛΙΟΥ 

(ΐΐ) 

Πράξη 135 της 10 Σεπτεμβρίου 1993 
Καθορισμός τιμήματος για την παραχώρηση 1015 στρ. εκ 
του Στρατοπέδου «ΜΑΤΑΠΑ» θεσ/νίκης, ιδιοκτησίας 
του ΤΕΘΑ, στον Αυτόνομο Οικοδομικό Οργανισμό Αξι¬ 
ωματικών του Στρατού Ξηράς, θαλάσσης και Αέρος 
(ΑΟΟΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 17 του Α.Ν. 1563/50 «περί 
ιδρύσεως του Αυτονόμου Οικοδομικού Οργανισμού Αξιω¬ 


ματικών Στρατού Ξηράς, θαλάσσης και Αέρος (ΑΟΟΑ)», 
βάσει του οποίου, με απόφαση του Υπουργικού Συμβου¬ 
λίου, δύναται προς ενίσχυση του υπό του ΑΟΟΑ επιδιωκο- 
μένου σκοπού, να διατίθενται ακίνητα του Ταμείου Εθνι¬ 
κής Αμυνας (ΤΕΘΑ) στον ΑΟΟΑ, κατά παρέκκλιση κάθε 
γενικής και ειδικής διάταξης περί διαχείρισης της περιου¬ 
σίας του Ταμείου τούτου και το καταβλητέο τίμημα και ο 
τρόπος πληρωμής καθορίζονται με απόφαση του Υπουρ¬ 
γικού Συμβουλίου. 

β. Την αριθ. Φ. 937 . 2 / 1 / 1 48453/18 . 2 . 1993/ΔΥΠΟ/ 
ΓΕΣ γνωμάτευση για την παραχώρηση στον ΑΟΟΑ χώρου 
1400 στρ. εκ του Στρατοπέδου «ΜΑΤΑΠΑ», θεσ/νίκη. 

γ. Την αριθ. 925/30.7.1993 απόφαση του Διοικητικού 
Συμβουλίου του ΑΟΟΑ. 

δ. Την αριθ. 41/14.7.1993 απόφαση της Διοικητικής 
Επιτροπής του ΤΕΘΑ για παραχώρηση 1015 στρ. στον 
ΑΟΟΑ εκ του χώρου 1400 στρ. του Στρατοπέδου «ΜΑ¬ 
ΤΑΠΑ» θεσ/νίκης. 

ε. Την εισήγηση του Υπουργού Εθνικής Αμυνας και του 
Υφυπουργού Οικονομικών Κ. Γιατράκου, αποφασίζει: 

1. Τον καθορισμό του τιμήματος παραχώρησης των 
1015 στρ., εκ του χώρου του Στρατοπέδου «ΜΑΤΑΠΑ» 
θεσ/νίκης, ιδιοκτησίας ΤΕΘΑ, στον Αυτόνομο Οικοδο¬ 
μικό Οργανισμό Αξιωματικών του Στρατού, Ξηράς, θαλάσ¬ 
σης και Αέρος (ΑΟΟΑ), που έγινε με την 41/14.7.1993 
απόφαση της Διοικητικής Επιτροπής του Ταμείου Εθνικής 
Αμύνης, στο ποσό των εκατόν ογδόντα εκατομμυρίων 
(180.000.000) δραχμών, που θα καταβληθεί σε πέντε (5) 
άτοκες διμηνιαίες δόσεις, μετά την αποδέσμευση του χώ¬ 
ρου του Στρατοπέδου, την παράδοσή του στον ΑΟΟΑ και 
την έκδοση αποφάσεως του ΥΠΕΧΩΔΕ για την οικιστική 
καταλληλότητα της περιοχής. 

2. Με κοινή απόφαση των Υπουργών Εθνικής Αμυνας 
και Οικονομικών μπορεί να γίνει συμψηφισμός του παρα¬ 
πάνω ποσού με οφειλές του Δημοσίου στον ΑΟΟΑ. 

Η ισχύς αυτής της πράξης αρχίζει απο τη δημοσίευσή 
της στην Εφημερίδα της Κυβερνήσεως. 

Αυτή η πράξη να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Σεπτεμβρίου 1993 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-ί- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΠΔ 311 /92 άρθρο 2 παρ. 19 που δημοσιεύθηκε στο 
ΦΕΚ 156/15.9.92 (τ.Α') γίνεται η εξής διόρθωση το 
εσφαλμένο «Ο Κλάδος ΤΕ Ναυτικών περιλαμβάνει 19 θέ¬ 
σεις » στο ορθό «Ο Κλάδος ΤΕ Ναυτικών περιλαμβάνει 

39 θέσεις.». 

(Από το Υπουργείο Εθν. Αμυνας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





